《留别岐州翟千户》
明代·任瀚

岐侯拔剑舞清宵，秋满樊川万木凋。
老去自吹秦觱篥，西征曾比汉嫖姚。
玉关许割桓伊郡，宣室难容贾谊朝。
莫遣音书太寥落，世情人事正萧条。

作者简介：四川南充人，字少海。嘉靖八年进士。廷对献替剀切，天子亲题其制策，名动一时。官吏部考功主事、翰林院检讨。旋辞官家居，专心学问，晚年潜心于《易》，深有所得。亦好道家修炼之法。卒年九十三。